Fagbevægelsen fortsat knyttet til socialdemokraterne | Berlingske Business
Fagbevægelsen fortsat knyttet til socialdemokraterne
Ved en stilfærdig ekstraordinær kongres lukkede LO for kassen til socialdemokraterne. I forbavsende enighed fik LO-formanden,
fynske Hans Jensen, vedtaget den fornyelsesplan, han selv har stået fadder til. Formentlig i den allerbedste mening. Men ganske
symbolsk var gæsterne fra socialdemokraterne med formand Mogens Lykketoft, hans forgænger Poul Nyrup Rasmussen og gruppeformanden
Pia Gjellerup placeret på ærestribunen for at bivåne, hvordan LO definitivt brød båndene til Socialdemokratiet.
der er nemlig tale om det spil med spejle, som politikere er så ferme til. I virkeligheden føres hele offentligheden
bag lyset. De socialdemokratiske topfolk i LO-systemet sidder ikke længere med i socialdemokraternes hovedbestyrelse og forretningsudvalg.
ny socialdemokratiske partisekretær Jens Christiansen kan ikke som sine forgængere med hatten i hånden opsøge
LO-toppen og gå derfra med nogle millioner gulddukater til at føre valgkamp for.
Stadig støtte
det er i LO-sammenhæng. Medlemsforbundene kan stadig og vil stadig i rigt mål støtte socialdemokraterne med alt
fra billigt eller gratis lån af kursusejendomme til rare kontanter.
To af de største forbund, HK og Kvindeligt
Arbejderforbund, har allerede meldt klar bane, og flere vil komme til under den rundtur til de velbeslåede forbund, som partiformand
Mogens Lykketoft er i færd med.
Og dertil kommer støtten lokalt.
Her gælder det samme: masser af gratis
arbejdskraft på fagforeningskontorerne, når valgkampen ruller. Gode kontanter til valgannnoncer og materialer. Og al tænkelig
praktisk hjælp til de lokale kandidater til kommunalvalg, folketing og EU-parlament.
Det nye er, at LO ikke længere
Det gør det enkelte forbund og de lokale led. Efter konkrete beslutninger, der oftest vil blive et ja.
er skåret over som et led i at fremstå moderne. Og for Hans Jensen og hans nærmeste er ønsket uden tvivl
reelt, at de yngre på arbejdsmarkedet ikke længere betragter LO som en fjendtlig mastodont, der havde blandet blod med
socialdemokraterne. Et parti mange lønmodtagere for længst har forladt.
Lidt afhængig af kriterierne viser
undersøgelser, at Dansk Folkeparti og Venstre begge gør socialdemokraterne rangen stridig som det parti med fleste vælgere
blandt LO-medlemmerne. Tankevækkende er støtten til socialdemokraterne stærkt svindende jo længere, man graver
sig ned i hierakiet. På toppen har de alle S-partibog. I bunden stemmer de borgerligt og liberalt!
Flytter efter
Men bindingen mellem fagbevægelse og parti vil ikke være særlig forandret efter LO-kongressen. Men der bliver
lidt færre røde faner og kendte kampsange, når LO holder kongres fremover. LO vil også søge kontakt
med politikere fra hidtil unævnelige partier. I et vist omfang har der allerede været praktisk kontakt til den borgerlige
regering og støttepartiet Dansk Folkeparti. Enhver interesseorganisation må flytte sig derhen, hvor magten er. Ellers
varetager den ikke sine medlemmers interesse.
Men både personligt og politisk vil Lykketoft & Co.''s kontakt til ledende fagforeningsfolk
ikke være væsentligt forskellig fra den eksisterende. Og sandsynligvis stadig stærkere end den tilsvarende dialog,
som en række erhvervsorganisationer har til for eksempel de to regeringspartier. Men også erhvervsorganisationerne har
for længst åbnet for løbende kontakt med relevante politikere - uanset deres partifarve.
Men for både
LO og de øvrige store sammenslutninger gælder, at der stadig er nogle, man omgås mere naturligt og utvunget end
Venstres leder vil altid være mere på hjemmebane i Landbrugsrådet, Dansk Industri og Rederiforeningen,
mens han ganske vist vil blive inviteret, men samværet vil være mere forretningsmæssigt grænsende til det anstrengte.
På den måde har intet ændret sig med LO-kongressen. Det bliver stadig LO-forbundenes medlemmer, der uanset
partifarve og sympati kommer til at spytte i socialdemokraternes valgkamp. Lokalt såvel som centralt.